అంటే సుందరానికి

అంటే సుంద‌రానికీ 2022లో తెలుగులో విడుదలయిన రొమాంటిక్ కామెడీ ఎంట‌ర్టైన‌ర్‌ సినిమా. మైత్రి మూవీ మేకర్స్ బ్యానర్‌పై నవీన్ ఎర్నేని, రవిశంకర్.వై నిర్మించిన ఈ సినిమాకు వివేక్ ఆత్రేయ దర్శకత్వం వహించాడు. నాని, నజ్రియా నజీమ్, సుహాస్, హర్షవర్ధన్ ప్రధాన పాత్రల్లో నటించిన ఈ సినిమా తెలుగుతో పాటు తమిళంలో ‘అడాడే సుందరా’, మలయాళంలో ‘అహా సుందరా’ పేరుతో జూన్ 10న విడుదలై, నెట్‌ఫ్లిక్స్‌లో జులై 10 నుండి స్ట్రీమింగ్ ప్రారంభమైంది.

ఈ చిత్రం ప్రధానంగా హైదరాబాద్, యునైటెడ్ స్టేట్స్‌లో చిత్రీకరించబడింది. బాక్సాఫీస్ వద్ద ₹38 కోట్లకు పైగా వసూలు చేసింది.

నటీనటులు

నాని
నజ్రియా నజీమ్
సుహాస్
హర్షవర్ధన్
 ఆలీ
రాహుల్ రామకృష్ణ
నిక్కీ తంబోలి 
నరేష్
 అళగం పెరుమాళ్ 
శ్రీకాంత్‌ అయ్యంగర్‌
రోహిణి
పృథ్వీరాజ్
తన్వి రామ్
 అనుపమ పరమేశ్వరన్ అతిధి పాత్ర

సాంకేతిక నిపుణులు
బ్యానర్:  మైత్రి మూవీ మేకర్స్
నిర్మాత:  నవీన్ ఎర్నేని, వై. రవిశంకర్
కథ, స్క్రీన్‌ప్లే, దర్శకత్వం:  వివేక్ ఆత్రేయ
సంగీతం: వివేక్ సాగర్
సినిమాటోగ్రఫీ:  నికేత్ బొమ్మిరెడ్డి 
ఎడిటర్‌ : రవితేజ గిరిజాల

ప్రచారం
నాని హీరోగా 28వ సినిమాగా 'అంటే సుంద‌రానికి' సినిమా టైటిల్ ను 2020 నవంబర్ 22న విడుదల చేశారు. 2022 న్యూఇయర్‌ సందర్భంగా నాని ఫస్ట్‌లుక్‌ పోస్టర్‌తో పాటు వీడియోను జనవరి 2న విడుదల చేశారు. ‘అంటే సుందరానికి’ నుంచి బర్త్‌డే హోమం పేరుతో స్పెషల్ వీడియోను ఫిబ్రవరి 23న విడుదల చేశారు. ఈ సినిమా టీజర్‌ను ఏప్రిల్ 20న విడుదల చేసి, ట్రైలర్‌కు సంబంధించిన అప్‌డేట్‌ను మే 30న విడుదల చేసి, ట్రైలర్‌ను జూన్ 2న విడుదల చేశారు. అంటే సుంద‌రానికి సినిమాకు సంబంధించి ఏప్రిల్ 22, మే 6, మే 20 లేదా 27, జూన్ 3 లేదా 10 తేదీలు అంటూ ఏడు తేదీల‌ను విడుద‌ల చేసి చివరిగా జూన్ 10న విడుదల ఖరారు చేశారు.

పాటలు

మూలాలు

బయటి లింకులు
 

2022 తెలుగు సినిమాలు
తెలుగు ప్రేమకథ చిత్రాలు
విజయ నరేష్ నటించిన చిత్రాలు